Esporulación de *Hyaloperonospora parasitica* (un mildio) nunha folla de *Arabidopsis thaliana* observada ao microscopio óptico.  
A tinguidura con azul de tripano dá unha cor azul escura ao citoplasma de *H. parasitica*. A estrutura arborescente que leva as conidiósporas é o conidióforo.
A **esporulación** é un tipo de reprodución asexual​ que dá lugar tanto a esporas como a endósporas.

En cada organismo a esporulación pode verse favorecida ou desencadeada por circunstancias medioambientais adversas, como falta de dispoñibilidade de nutrientes,​ ou de luz;​ e pode formar parte do ciclo de vida normal​ durante a reprodución.

A bacteria *Bacillus subtilis* e o fungo do pan (*Neurospora crassa*) úsanse frecuentemente no laboratorio como organismos modelo nos estudos de esporulación. Nos animais a meiose produce gametos, pero nas plantas e nos fungos, en cambio, produce esporas. 

As esporas son estruturas resistentes, constan dunha soa célula protexida por unha grosa envoltura que lles permite resistiren condicións ambientais desfavorábeis.

Esporulación nos fungos
-----------------------

O procedemiento da esporulación nos fungos segue unha serie de etapas:

1. Duplícase o material xenético (ADN) mediante mitose.
2. Comeza a formarse o septo da espora e vaise illando o ADN recentemente replicado xunto a unha pequena porción de citoplasma.
3. A membrana plasmática comeza a rodear o ADN, o citoplasma e a membrana illadora.
4. O septo da espora rodea a porción illada formándose a espora.
5. Fórmase unha capa de peptidoglicano entre as membranas, onde aparece como un corpo refractario rico en dipicolinato de calcio.
6. A espora recóbrese cunha cuberta de resistencia.
7. Esporulación: liberación da endóspora da célula ao medio, por lise celular.
8. Durante o proceso de esporulación lévanse a cabo unha serie de cambios químicos e físicos que dan lugar a cambios morfolóxicos na espora.
Este proceso de reprodución consiste na división do núcleo en diferentes partes, as cales se rodean polo citoplasma e, desta forma, prodúcese a conformación das esporas; este proceso de reprodución prodúcese asexualmente por medio de mitosporas e na culminación dun proceso de reprodución sexual por medio de esporulación meiótica. Este proceso é un proceso de diferenciación celular co fin da xeración de esporas e a súa expulsión ao ambiente. Este tipo de reprodución prodúcese en fungos, e tamén en amebas, liques, e en casos específicos de bacterias, protozoos esporófitos e, frecuentemente, en vexetais.

Esporulación nas plantas
------------------------

Algunhas plantas son capaces de reproducírense con este sistema tendo incluso partes encargadas da formación de esporas: esas rexións coñécense como esporanxios e están situadas no revés das follas, que se encarga da produción de esporas. Estas plantas alternan o mecanismo de reprodución cunha reprodución sexual de tal maneira que os fillos poden seren producidos tanto por reprodución sexual como asexual.

Esporulación nas bacterias
--------------------------

O proceso de esporulación nas bacterias segue esta serie de etapas: 

1. Prodúcese unha duplicación do material xenético (ADN).
2. Comeza a formarse o septo da espora e vaise illando o ADN recentemente replicado xunto a unha pequena porción de citoplasma.
3. A membrana plasmática comeza a rodear o ADN, o citoplasma e a membrana illada no paso 2.
4. O septo da espora rodea a porción illada formándose a espora.
5. Fórmase unha capa de peptidoglicano entre as membranas.
6. A espora recóbrese cunha cuberta de resistencia.
7. Liberación da endóspora da célula ao medio. Durante o proceso de esporulación lévanse a cabo unha serie de cambios químicos e físicos que dan lugar a cambios morfolóxicos na espora.

Notas
-----

1. ↑  "Esporulación". Arquivado dende o orixinal o 07 de febreiro de 2015. Consultado o 11 de marzo de 2021.
2. ↑  Font Quer, P. 1993, p. 418.
3. ↑  Introducción a la esporulación bacteriana *(en castelán)*.
4. ↑  Esporulación en *Botryodiplodia theobromae*. Influencia de la luz en la formación de picnidios *(en castelán)*.
5. ↑  La formación de esporas en *Metabacterium polyspora* forma parte del ciclo de vida normal *(en castelán)*.
6. ↑  Endósporas y formas de persistencia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Esporulación*** |

### Bibliografía

* Font Quer, P. (1993): *Diccionario de botánica*. Tomo I. Barcelona: Editorial Labor, S. A. ISBN 84-3350-076-7.
* Trail, Frances (2007): "Fungal cannons: explosive spore discharge in the Ascomycota". *FEMS Microbiol. Lett*. **276** (1): 12-18.

### Outros artigos

* Alternancia de xeracións
* Endóspora
* Espora
* Esporanxio
* Esporófito

### Ligazón externa

* La endospora bacteriana y la esporulación *(en castelán)*.